Στο κέντρο της ύπαρξής μας υπάρχει ένα ισχυρό δυναμό.
Ο ήλιος.
Μας δίνει ζέστη και φως, και κινεί τη μηχανή της ζωής.
Είναι η τροφική αλυσίδα και όλοι αποτελούμε μέρος της.
Ανεξάρτητα απ' το αν είστε λάτρεις του κρέατος,
το δείπνο σας άρχισε με φυτά που μετέτρεψαν το φως σε τροφή.
Έτσι, όλοι μας κινούμαστε
με ηλιακή ενέργεια.
Κάτι ήξεραν οι αρχαίοι Αιγύπτιοι που λάτρευαν τον ήλιο.
Τέσσερα δισεκατομμύρια χρόνια τώρα, ο ήλιος μάς παρέχει τα πάντα,
στη γη και στη θάλασσα.
Ρόβερ 1, είμαστε στην άκρη του τοίχου και ετοιμαζόμαστε για κατάδυση.
Είμαι η Ντιτζάνα Φιγκερόα και κάνω το διδακτορικό μου.
-Πολύ πρώτο. -Ελήφθη. Αρχίζω κατάδυση.
Νομίζω ότι έχω μία από τις καλύτερες δουλειές στον κόσμο.
Κοίτα αυτό το κοράλλι.
Είμαι θαλάσσια βιολόγος.
Μελετώ τους εκπληκτικούς οργανισμούς του βυθού.
Δεν θα το άλλαζα με τίποτα.
Ο τοίχος είναι εκπληκτικός.
Εδώ φτάνουμε στο τέλος της φωτοσύνθεσης.
Το φυσικό φως χάνεται.
Εξαρτάσαι πλήρως από την τεχνολογία του σκάφους σου
για να καταδυθείς σε τέτοια βάθη όπου δεν ξέρεις τι θα δεις.
-Κοίτα αυτά τα ευφαυσεώδη. -Χριστέ μου.
Φαίνεται ότι βρισκόμαστε στον παράδεισο των ευφαυσεωδών, Ρόβερ 1.
Ναι, είναι απίστευτο.
Δεν βλέπω τίποτα ζωντανό εδώ. Εσύ;
Κανένα ίχνος ζωής. Είμαστε εκτός ζώνης φωτός.
Σαν να βρισκόμαστε στη σελήνη.
Ελήφθη.
Έχουμε ένα κρινοειδές εδώ κάτω.
Ντιτζάνα, βρήκαμε ένα κρινοειδές. Επιτέλους βρήκαμε έναν πολίτη.
Ελήφθη.
Τα ζώα μοιάζουν να τρέφονται με αιωρούμενη ύλη ή σωματίδια.
Χωρίς φως από την επιφάνεια, δεν μπορούν να επιζήσουν πολλά εδώ.
Υπάρχουν μέρη στον ωκεανό όπου δεν έφτασε ποτέ το φως,
απ' την αρχή του κόσμου, κι όμως υπάρχουν καταπληκτικές μορφές ζωής.
Όταν με προσκάλεσαν σ' αυτήν την αποστολή,
δεν μπορούσα να αρνηθώ.
"Κέλντις", εδώ γέφυρα του "Άρης".
Ναι, θα στείλουμε δύτη. Σύντομα θα κατέβει το ΜΙΡ 1.
Έτσι ώστε να δουλέψουμε σε μία κεντρική περιοχή...
Είμαι ο Τζιμ Κάμερον και λατρεύω αυτό που κάνω.
Εξερεύνηση. Πραγματική, μα τον Θεό, εξερεύνηση ωκεανού.
Είναι πολύ πιο συναρπαστικά απ' όλα τα ειδικά εφέ του Χόλιγουντ.
Οι εξερευνήσεις σε μεγάλη βάθη μοιάζουν με διαστημικές αποστολές.
Γιατί να μη συνδυάσουμε εξωτερικό και εσωτερικό διάστημα;
Βέβαια έχουμε θαλάσσιους βιολόγους.
Γιατί όχι και αστροβιολόγους και ερευνητές του διαστήματος;
Έτσι μαζεύτηκαν εδώ ερευνητές του διαστήματος,
χίλια μίλια απ' την κοντινότερη ακτή, όπου στα σκοτάδια,
είναι οι πιο τρελές εξωγήινες μορφές ζωής που ανακαλύφθηκαν.
Δυο πλοία, τέσσερα επανδρωμένα βαθυσκάφη,
σαράντα καταδύσεις σε δέκα τοποθεσίες σε Ατλαντικό και Ειρηνικό.
Μ' αρέσουν οι μεγάλες επιχειρήσεις, αλλά αυτή παραπάει.
Οπότε κατεβαίνουμε μαζί χωρίς να απομακρυνόμαστε.
Αν οι επικοινωνίες δεν λειτουργήσουν με όλα τα βαθυσκάφη στην ίδια συχνότητα,
άλλοι στα ρωσικά ή στα αγγλικά, διατηρούμε την οπτική επαφή...
Το σχέδιο ήταν να συντονίσουμε τέσσερα βαθυσκάφη, με δύο πλοία,
ώστε δύο ΜΙΡ και δύο Ρόβερ να συναντηθούν στον βυθό.
Θα ήταν μια παγκόσμια πρώτη.
Ο Δρ Ανατόλι Σαγκαλέβιτς της Ρωσικής Ακαδημίας Επιστημών.
Συνεργαζόμαστε σχεδόν μία δεκαετία.
Εδώ είμαστε. Είμαστε περιπετειώδεις τύποι.
Αυτός φταίει, γιατί γυρίσαμε τον "Τιτανικό" και το "Βίσμαρκ".
Στη μέση των γυρισμάτων του "Βίσμαρκ", ο Ανατόλι λέει:
"Ωραία τα ναυάγια, αλλά πρέπει να κάνουμε κάτι αληθινό.
Να κάνουμε κάτι επιστημονικό. Κάτι αληθινό".
Ο Τζένια Τσερνάγιεφ είναι ένας από τους Ρώσους πιλότους ΜΙΡ.
Πιλοτάρει βαθυσκάφη πάνω από 20 χρόνια.
Το πιο σημαντικό στοιχείο του είναι η θέα των 320 μοιρών, απρόσκοπτη.
Η θέα κάνει τα Ρόβερ μοναδικά,
αλλά εξαιτίας της ακρυλικής τους σφαίρας, δεν πάνε πολύ βαθιά.
Οπότε μας συντροφεύουν μόνο στο κομμάτι του Ατλαντικού.
Ήταν μαζί μας κι ο Τζέικ, το τηλεκατευθυνόμενο ρομπότ
με το οποίο εξερευνήσαμε τα άλλα ναυάγια.
Ο Τζέικ τροποποιήθηκε για να τεστάρει μια σειρά πειραματικών εργαλείων.
Ο αδελφός μου ο Μάικ είναι ο εφευρέτης του Τζέικ και πιλότος μας.
Η πρόκληση ήταν να οδηγήσει τον Τζέικ γύρω από τα ηφαιστειακά φρεάτια
χωρίς να ψηθεί το ρομπότ μας.
Αυτό θα μας επέτρεπε να πλησιάσουμε όλα τα όντα.
Ελέγξαμε τα καταστρώματα. Τακτοποιήθηκαν τα ξάρτια.
Ήταν μαζί και ο άλλος αδελφός μου.
Ο Τζέι Ντι ήταν ο αξιωματικός επικοινωνιών και ασφάλειας στο πλοίο.
Ή όπως το ονόμαζε, "χαζοδουλειά νούμερο 27".
Η διαδικασία καθέλκυσης ακολουθείται κατά γράμμα.
Η περισυλλογή από τον βυθό γίνεται από τον Τζιμ.
Επιλέξαμε το "Άρης" για το γιγάντιο πλαίσιο Α της πρύμνης.
Οι τεράστιοι υδραυλικοί κύλινδροί του σηκώνουν εύκολα το υποβρύχιο.
Είναι απ' τους πιο ασφαλείς τρόπους να γίνει κάτι τέτοιο,
και τεστάραμε τις διαδικασίες μέχρι να είναι όλα εντάξει
για την επερχόμενη κατάδυση τεσσάρων βαθυσκαφών.
Προς κάθε σταθμό. Ξεκινάμε.
Θέλω να έχετε όλοι τα αφτιά σας ανοιχτά, να παρατηρείτε.
Να προσέχετε τα φώτα των άλλων βαθυσκαφών.
Θα είναι μια πρόκληση, αλλά νομίζω ότι θα τα καταφέρουμε.
Ξεκινάμε.
Επιτέλους, όλα ξεκινούσαν.
Και στη μέση του Βόρειου Ατλαντικού, χίλια μίλια μακριά απ' την ακτή...
η μικρή μας εξερεύνηση επρόκειτο να γράψει ιστορία.
Κινούμαστε.
Ήρεμα κι ωραία.
Τώρα πήραμε μπρος, ε;
Τουλάχιστον, αυτό σχεδιάζαμε.
Σταματήστε όλοι.
Λίμα Τσάρλι, το μόνο μας πρόβλημα είναι το πλαίσιο Α.
Θα σας ενημερώσω μόλις το τακτοποιήσουμε.
Πριν από μία ώρα και 15 λεπτά, σταματήσαμε για λόγους ασφάλειας.
Το πλαίσιο Α κατέρρευσε.
Ο κύλινδρος χάλασε. Και στο τέλος σταμάτησε.
Αυτές οι τζαβέτες πετάχτηκαν.
Ως αποτέλεσμα, η μπογιά που είναι εδώ χρόνια, ξεφλούδισε.
Το έπαθε κι αυτό εδώ.
Είμαστε στη μέση του ωκεανού με σπασμένο πλαίσιο Α.
Έτσι μου ακούγεται εμένα. Πώς θα το φτιάξετε;
Λες να υπάρχει κινητό συνεργείο που να έρθει χίλια μίλια απ' την ακτή;
Δεν είναι κάτι που γίνεται άμεσα, αλλά πρέπει να το επεξεργαστούμε.
Αν δεν φτιάχνεται και δεν έχουμε εναλλακτική,
η αποστολή τελείωσε.
Όταν ξεκινάς μια εξερεύνηση, δέχεσαι ότι παίρνεις ρίσκο.
Ξενυχτάς για να βεβαιωθείς ότι κάλυψες κάθε παράγοντα.
Όταν τελειώσεις, έχεις ασχοληθεί με σχεδόν όλα τα προβλήματα.
Έτσι, όταν κάτι πάει στραβά, ασχολείσαι μόνο μ' αυτό.
Η καλύτερη εναλλακτική είναι να κόψουμε το παραπέτο.
-Βγάλε την πλευρά του πλοίου. -Να μιλήσουμε στον καπετάνιο.
Εντάξει. Σχέδιο Β.
Ας σταματήσουμε γι' απόψε. Είμαστε στο πόδι απ' τις 4:30 το πρωί.
Έγινε εμφανές ότι ο μόνος τρόπος για να βγουν τα βαθυσκάφη
ήταν να σηκωθούν με γερανό απ' το πλοίο.
Με γερανό που βρίσκεται 10, 15 ή 20 μέτρα ψηλότερα απ' το βαθυσκάφος,
μόλις ένα αντικείμενο αρχίσει να αιωρείται, δεν σταματά.
Το εφέ της κινούμενης μπάλας. Αν σου ξεφύγει, δεν το πιάνεις.
Έχουμε δύο με τρία μέτρα διαδρομή εδώ...
Αποτέλεσμα ήταν να γράψει ο Τζιμ 40 σελίδες οδηγό καθέλκυσης του σκάφους.
Αυτό τροφοδοτεί το άλλο...
Αφιερώσαμε πολύ χρόνο για να φτιάξουμε τέσσερις ακροδέκτες,
καθώς και οκτώ σημεία σύνδεσης για να μην αιωρείται το βαθυσκάφος.
Κάναμε δοκιμές όλο το βράδυ.
Την αυγή της επόμενης μέρας ήμασταν έτοιμοι για καθέλκυση.
Μέσα σε 24 ώρες δημιουργήσαμε ένα ολοκαίνουργιο σύστημα,
που απαιτούσε να ανοίξουμε το πλάι
και να ξαναστήσουμε κάθε βαρούλκο και βίντσι.
Έχουμε 20 διαφορετικά σημεία εξάρτισης. Πρέπει να ελέγχω το καθένα με το χέρι.
Αν ένα σημείο απ' το βίντσι μέχρι το καλώδιο σπάσει,
κινδυνεύει όχι μόνο το σκάφος, αλλά και άνθρωπος.
Κοιτάζω κάθε τροχαλία σε διάταση και αγχώνομαι.
"Κέλντις", διαδικασία καθέλκυσης.
Πλήρωμα, έχουμε 15 λεπτά για διαδικασία καθέλκυσης.
Ελήφθη. Ρίχνουμε το ΜΙΡ 1 τώρα.
Ας δούμε τον γερανό.
-Μάζεψέ το. -Γεια χαρά.
Βγάλτε τους ιμάντες.
Συνεχίστε.
Έλεγχος προς "Κέλντις". Τα ΜΙΡ ξεκινούν κατάδυση.
Αποχαιρέτα την επιφάνεια.
Λατρεύω αυτό το κομμάτι.
Όλα σε λειτουργία. Έτοιμοι να δώσουμε αέρα.
Εντάξει, Ρόβερ 1.
Έτοιμοι να ξεκινήσουμε την εφ' ενός ζυγού κατάδυση.
Η κάμερα δείχνει καθαρή.
Ξεκινάμε. Και τρία, δύο, ένα...
-Αέρας σε λειτουργία. Πάμε. -Εισροή αέρα τώρα.
Ροκ εντ ρολ. Φύγαμε.
ΧΑΜΕΝΗ ΠΟΛΗ ΜΕΣΟΑΤΛΑΝΤΙΚΗ ΥΦΑΛΟΡΑΧΗ
870 ΜΕΤΡΑ
Η κατάβαση στη Χαμένη Πόλη παίρνει περίπου 30 λεπτά,
που είναι αρκετή ώρα για να σκεφτείς τι πρόκειται να κάνεις.
Με λένε Λορέτα Χιντάλγκο. Είμαι εξερευνήτρια.
Ρόβερ 1, εδώ Ρόβερ 2, σ' ακούω καθαρά και ξάστερα.
Ο στόχος μου είναι μια μέρα να εξερευνήσω το διάστημα.
-Είναι το κάτι άλλο. -Βρισκόμαστε στα 840 μέτρα.
Επιφάνεια, εδώ Ρόβερ 2. Είμαστε στα 840 μέτρα. Πιάσαμε βυθό.
Αυτές οι δομές είναι υπέροχες.
Να το σημείο του ραντεβού, και αυτοί είναι εκεί.
ΜΙΡ 2, εδώ Ρόβερ 2. Μας λαμβάνετε;
Θετικό, Ρόβερ 2. Έχουμε καλή οπτική επαφή.
Κάναμε κάτι που ποτέ δεν έκανε άνθρωπος.
Ήταν η πρώτη φορά που τέσσερα βαθυσκάφη καταδύθηκαν μαζί.
Η πίεση του νερού στα 3.000 πόδια σε κάνει να σαστίζεις.
Ένας κουβάς νερό είναι περίπου ένα πόδι νερού.
Φανταστείτε να είστε 3.000 πόδια κάτω απ' το νερό,
με όλο το βάρος των κουβάδων να πιέζουν εσάς και το σκάφος.
Δεν είναι κάτι που οι άνθρωποι εξελίχθηκαν να κάνουν.
Λορέτα, ενημέρωσε τον Μάικ ότι περιμένουμε το ρομπότ.
ΜΙΡ 2, είστε έτοιμοι για ελευθέρωση ρομπότ;
Ετοιμάζουμε επιχείρηση ρομπότ.
-Να το. -Ναι, να ο Τζέικ.
Βλέπεις το σχοινί του; Είναι σαν αράχνη που γνέθει ιστό.
Θα το τραβήξω στα αριστερά, προς το ρεύμα και μετά δεξιά.
Επεκτείναμε τα όρια παραμονής σε ακραίες συνθήκες περιβάλλοντος.
Είχα το απίστευτο συναίσθημα ότι είχα μεταφερθεί στο μέλλον.
Γεια σου, ρομπότ.
Ότι ήμουν σε διαστημική αποστολή και κοιτούσαμε ένα διαστημόπλοιο
να δουλεύει μαζί μας.
Γεια σου, Μάικ. Βγάλε με από δω.
-Θετικό. -Θετικό.
Λίγη ώθηση παραπάνω, για να πάω όσο πιο κοντά μπορώ.
-Βλέπεις τη δομή του; -Ναι. Όμορφη.
Μάικ, αν γυρίσεις περίπου 30 μοίρες δεξιά και προχωρήσεις,
θα δεις μια μεγάλη βεντάλια στο άκρο του βράχου.
Ελήφθη.
Είναι υπέροχο. Νιώθω σαν να είμαι εκεί έξω.
-Σου αρέσει αυτό; -Το λατρεύω.
Πρέπει να ανέβω λίγο. Τα πάμε πολύ καλά εδώ.
Συνάντησα λίγο περισσότερο ρεύμα απ' όσο περίμενα εδώ.
-Θεέ μου. -Γεια σου, κύριε Μοχθηρέ.
Σαν να λέει "Μην τα βάζεις μαζί μου".
Θεέ μου!
Ο Κέβιν Χαντ είναι ένας από τους αστροβιολόγους μας.
Και είναι υπέροχος τύπος. Στ' αλήθεια.
Αν σκεφτούμε τον υπόγειο ωκεανό στον δορυφόρο του Άρη,
τίθενται δύο ερωτήσεις για τη ζωή εκεί.
Μπορεί η ζωή να ξεκίνησε στην Ευρώπη, τον δορυφόρο του Δία;
Η αστροβιολογία είναι η μελέτη της ζωής σε άλλους κόσμους.
Αφού όμως ο Κέβιν δεν έχει εξωγήινα δείγματα προς ανάλυση,
κάνει το αμέσως επόμενο καλύτερο:
εξετάζει τη ζωή στις ακραίες συνθήκες του βυθού.
Είναι θεωρητικός τύπος και δεν έχει ξανακάνει στη θάλασσα,
πόσο μάλλον σε βαθυσκάφος στον βυθό του ωκεανού.
Ξεκινάμε. Προς το άγνωστο.
ΧΑΜΕΝΗ ΠΟΛΗ ΜΕΣΟΑΤΛΑΝΤΙΚΗ ΥΦΑΛΟΡΑΧΗ
870 ΜΕΤΡΑ
Φαίνεται να συνεχίζει σε πολύ μεγαλύτερο βάθος.
Το ΜΙΡ 2 είναι ακριβώς από πάνω μας.
Πολύ λίγοι βλέπουν το ΜΙΡ 2 από αυτήν την οπτική γωνία.
Είναι καταπληκτικό.
Η κλίμακά τους είναι πολύ μεγαλύτερη απ' όσο περίμενα.
Είναι εκπληκτικό.
Έχουμε μια τεράστια δομή ανθρακικού άλατος.
Απίστευτο.
Το θερμό νερό που ρέει προς τα πάνω δημιουργεί σταλαγμίτες.
Ανάποδους σταλακτίτες που εναποτίθενται αργά, χιλιετία ανά χιλιετία.
Το ενδιαφέρον είναι ότι δεν χρειάζονται απαραίτητα τεκτονικές πλάκες.
Χρειάζεται ένα μέσο για να αντιδράσει το νερό με τον μανδύα.
Και έχεις μια αντίδραση η οποία παράγει τη θερμότητα
που οδηγεί στον σχηματισμό αυτών των απίστευτων συστημάτων.
-Να προχωρήσουμε στην κορυφή; -Ελήφθη.
-Υπάρχει ζεστό νερό εδώ πάνω. -Ναι.
Το υγρό του φρεατίου βρίσκει διέξοδο εδώ πάνω.
Είναι εκπληκτικό.
Η τεχνολογία μας επιτρέπει πια να εξερευνούμε με ασφάλεια τον ωκεανό μας.
-Κάπως εύθρυπτο. -Ναι.
Ωραία.
Ναι! Κοίταξέ το αυτό.
-Έχουμε ένα βράχο. -Έχουμε ένα δείγμα.
Ρόβερ 1, εδώ Ρόβερ 2...
-Αμάν, κοίτα αυτό! -Χριστέ μου!
-Σταμάτα το. -Κέβιν, το βλέπεις αυτό;
Κοίτα αυτό το πράγμα. Είναι τελείως εξωπραγματικό.
-Δες μήπως μπορείς να το φωτίσεις. -Ελήφθη.
Αμάν. Κοίτα το. Είναι εκπληκτικό.
Κοίτα αυτό το πράγμα.
Είναι απίστευτο.
Πώς μπορεί κάτι τέτοιο να είναι ζωντανό;
Πώς λειτουργεί ένα τέτοιο πλάσμα; Είναι μοναδικό φαινόμενο.
Όμορφο.
Είναι πανέμορφο.
Βλέπεις τη δικτύωση μέσα του; Είναι εκπληκτικό.
Δεν έχω ιδέα τι είναι αυτό.
Αυτό μου αρέσει στην κατάδυση. Κάθε φορά, βλέπεις κάτι που δεν έχεις ξαναδεί.
Μπορεί να δεις κάτι που δεν έχει δει ποτέ κανείς.
Το βλέπεις αυτό; Κοίτα. Το πιο άσχημο ψάρι στον κόσμο.
Έχει πόδια. Σαν κάλτσες με δάχτυλα.
Στις καταδύσεις βυθού πάντα πρέπει να περιμένεις το αναπάντεχο.
Θεέ μου, κοίτα το καλαμάρι. Είναι τεράστιο.
Γρήγορα, κοίτα. Βλέπεις;
Εκπληκτικό.
Κοίτα αυτό το ψάρι. Το βλέπεις;
Βρήκαμε έναν Ντάμπο. Το ευχόμουν καιρό αυτό.
Τι ωραίο ζώο. Κοίταξέ το.
Σαν χορευτής.
Τι απίστευτο πλάσμα.
Μπορείς να παρακολουθείς αυτόν τον τύπο όλη μέρα.
Μοιάζει σαν να λάμπει από μέσα.
ΜΙΡ 1, εδώ Ρόβερ 2. Με λαμβάνεις;
Έρχεται διακεκομμένα, Τζιμ. Μερικές φορές ναι, μερικές όχι.
Ελήφθη, Μάικ.
Ξεμένουμε από ενέργεια και πρέπει ν' αφήσουμε τον βυθό.
Δεν μπορώ να επικοινωνήσω με τον Βινς.
Πρέπει να αναδυθούμε.
Τζένια, πρέπει να αναδυθούμε.
Προσπαθεί να μας πει κάτι.
-Δες απ' το φινιστρίνι. -Δεν τον βλέπω.
Κάλεσε το πλοίο.
Λέει "Πάνω και τέλος";
Επικοινωνήστε με το πλοίο ότι αναδυόμαστε.
Κάνε ζουμ. Δες αν μπορείς να διαβάσεις τι γράφει.
-"Καλέστε το πλοίο. Πρέπει να ανέβουμε". -Εντάξει. Το κάνουμε αμέσως.
"Άρης" στην επιφάνεια, το Ρόβερ 2 αφήνει τον βυθό
στο σημείο X μείον 244, Y μείον 25,
βάθος 741 μέτρα.
-Πώς ήταν, Τζιμ, αποδοτικό; -Ναι. Σίγουρα.
Αυτό το πράγμα είναι φαινόμενο. Πώς είσαι;
-Τι είδες εκεί κάτω; -Ήταν απίστευτο.
Υπήρχε ένα τεράστιο... Μια μέδουσα;
-Κάποιο ζελατινώδες... -Τεράστιο. Κάνα μέτρο.
Πιστεύουμε ότι τρεφόταν
με τα αμφίποδα, το πλαγκτόν και τα κωπήποδα που ήταν...
-Πήγαιναν κοντά στο φως; -Ναι.
-Πώς λειτουργεί; -Δεν ξέρω.
-Αλλά είναι εκεί, άρα λειτουργεί κάπως. -Ακριβώς.
-Η ζωή είναι ωραία. -Φανταστική.
-Καλώς όρισες, Κέβιν. -Ευχαριστώ.
-Στην ομάδα Ρόβερ. -Ζήτω η ομάδα Ρόβερ!
Με λένε Μάγια Τολστόι.
Είμαι θαλάσσια σεισμολόγος στο Παρατηρητήριο Λαμόντ-Ντόχερτι.
Μελετώ υποβρύχια ηφαίστεια και ιδίως τους σεισμούς που προκαλούν.
Προσπαθώ να καταλάβω τη σύσταση της Γης, πώς σχηματίστηκε η επιφάνεια του πλανήτη.
Θα τοποθετήσω σεισμογράφους στον πυθμένα του ωκεανού.
Καταγράφουν τους σεισμούς και άλλους θορύβους στον πυθμένα.
Στον ωκεανό, το φως φτάνει μέχρι ένα ορισμένο σημείο.
Κι έτσι, ο ήχος επιτρέπει να δεις τον πυθμένα του ωκεανού,
να δεις μέσα στον φλοιό του ωκεανού, όπως βλέπεις στην επιφάνεια με το φως.
Οι σεισμογράφοι καθελκύονται απ' το πλοίο, καταδύονται και μαζεύουν δεδομένα.
Κανονικά, δεν χρειάζεται να καταδυθώ για να κάνω τη δουλειά μου.
Ήταν συναρπαστικό που επιτέλους έβλεπα το περιβάλλον που μελετούσα μια δεκαετία.
ΜΙΡ 2, σε λαμβάνω.
-Σας βλέπουμε. Ερχόμαστε. -Ελήφθη.
-Τους βλέπεις; -Είναι έξω απ' το παράθυρο.
Μοιάζει με διαστημόπλοιο.
Είναι απίστευτο. Σαν ένας άλλος πλανήτης.
Είναι ένας κόσμος απίστευτος, και πολύ σημαντικός για τη διαμόρφωση του πλανήτη.
Εδώ δημιουργήθηκαν τα 2/3 της επιφάνειας του κόσμου,
κι ακόμα παραμένει σχεδόν άγνωστος.
-Βλέπεις πώς λάμπουν όλα; -Ναι. Κοίτα.
Σημαίνει ότι κρύωσε αμέσως. Βασικά, γίνεται σαν γυαλί.
Οψιδιανός λέγεται.
Βλέπεις ότι δεν υπάρχει σχεδόν καθόλου ίζημα;
Σημαίνει ότι είναι πρόσφατο. Κοιτάμε έναν νέο φλοιό.
Φαντάζεσαι να είσαι εδώ όταν αυτό το πράγμα εκραγεί;
Λιωμένη πέτρα που αναβλύζει και βγαίνει στο παγωμένο νερό.
-Δεν μπορώ να το φανταστώ. -Πρέπει να είναι πρώτο.
Τα λίγα δευτερόλεπτα πριν πεθάνεις.
Μου λείπει ο γιος μου. Είναι πέντε μηνών.
Ήταν δύσκολη απόφαση να έλθω εδώ.
Αλλά είναι σημαντικό να μελετήσουμε ένα από τα πιο αξιόλογα φαινόμενο
που ανακαλύψαμε ποτέ στους ωκεανούς.
ΜΙΡ 2, συνέχισε να ανεβαίνεις.
Οι καπναγωγοί πρέπει να είναι στην κορυφή του θειούχου λοφίσκου.
Ελήφθη.
Να τοι.
Σε όλο τον κόσμο, κατά μήκος των ωκεανών σαν ραφές,
υπάρχουν αυτές οι ρωγμές, αυτά τα εκτεταμένα κέντρα,
όπου ο φλοιός του πλανήτη στην κυριολεξία έχει σχιστεί.
Από ψηλά, η θάλασσα δείχνει φυσιολογική.
Αλλά δύο μίλια βαθύτερα, η λάβα που ρέει από τις ρωγμές γίνεται βράχια.
Όταν το νερό της θάλασσας περνάει κάτω απ' τον νέο φλοιό,
υπερθερμαίνεται, γίνεται πιο καυτό κι από βραστό.
Αλλά δεν μπορεί να βράσει, εξαιτίας της πίεσης του βυθού.
Έτσι, αναβλύζει έξω από τον πυθμένα της θάλασσας.
Όταν το υπέρθερμο νερό βγει στον παγωμένο ωκεανό,
ανόργανη ύλη συμπυκνώνεται
σχηματίζοντας καπναγωγούς και παράγοντας αυτόν τον μαύρο καπνό.
Ο μαύρος καπνός είναι ένα καμινέτο υπέρθερμου νερού.
Παίρνουμε θέση για να συλλέξουμε δείγμα νερού από μία τέτοια δομή.
Ελήφθη. Ωραία.
Ας πλησιάσουμε όσο πιο κοντά μπορούμε στον καπναγωγό.
Οι καπναγωγοί φτάνουν θερμοκρασίες 400 βαθμών Κελσίου,
ικανές να λιώσουν τα παράθυρα του βαθυσκάφους.
Αυτό είναι κακό.
Σημείωση: μη λιώσεις τα παράθυρα του βαθυσκάφους.
Πλησιάζουμε πάρα πολύ τον μαύρο καπνό.
Ίσως περισσότερο απ' όσο πρέπει.
Ναι, μπαίνουμε στη δέσμη του.
-Ακριβώς κάτω απ' το σκάφος. -Καλύτερα να κάνεις πίσω.
Κάνω πίσω.
Αυτό είναι φυσιολογικό. Συνήθως μπαίνουμε έτσι μέσα.
Ήμασταν ακριβώς από πάνω του. Ήταν κάπως τρομακτικό.
Πολύ καλό, Κέβιν.
Η γεωλογία είναι συναρπαστική. Αλλά δεν ήρθα εδώ γι' αυτήν.
ΛΑΚΚΟΣ ΦΙΔΙΟΥ ΜΕΣΟΑΤΛΑΝΤΙΚΗ ΥΦΑΛΟΡΑΧΗ
3.500 ΜΕΤΡΑ
Είμαστε στον πυθμένα, βάθος 3.526 μέτρα,
και είμαστε στην κορυφή της δομής Άλκη.
Αυτά τα μέρη εξερευνήθηκαν πριν από 25 χρόνια από γεωλόγους.
Αυτοί δεν έψαχναν για ζωή.
Αλλά όταν έφτασαν στον πυθμένα με βαθυσκάφος και είδαν με τα μάτια τους...
Αναφώνησαν "Θεέ μου. Υπάρχει ζωή εδώ κάτω και είναι πανέμορφη".
Είναι ένα ολόκληρο οικοσύστημα.
Είναι εντυπωσιακό.
-Κοίτα το καυτό νερό. -Είναι ακριβώς στο ρεύμα.
Κοίταξέ το αυτό.
Είναι σαν υγρή φωτιά κι αυτοί οι τύποι χορεύουν δίπλα της.
Είναι σαν να γαργαλούν την ουρά του δράκου.
Η επιστημονική κοινότητα έμεινε αποσβολωμένη.
Πώς μπορούσαν αυτά τα ζώα να ζουν με τοξικά χημικά,
σε τέτοιες πιέσεις, σε ακραίες θερμοκρασίες,
σε νερά από παγωμένα μέχρι υπέρθερμα σε απόσταση λίγων εκατοστών;
Πώς μπορεί ένα οικοσύστημα να ζει χωρίς το φως του ήλιου;
Και όχι μόνο να ζει, αλλά να ακμάζει.
Απίστευτο.
Είναι η πιο τρελή βιομάζα που έχω δει ποτέ στη ζωή μου.
Μα τις χίλιες φάλαινες, Μπάτμαν.
Είναι πάνω στο ρεύμα, απολαμβάνοντας το υδροθερμικό υγρό.
-Κοίτα πώς συρρέουν. Αγαπούν τον καπνό. -Ναι.
Τα υδροθερμικά φρεάτια παρείχαν την ενέργεια για ζωή.
Προερχόταν από χημικά που διαλύονται στο νερό, από τα έγκατα της Γης.
Δεν μιλάμε για φωτοσύνθεση, αλλά για χημειοσύνθεση.
Ήταν μια εντελώς νέα βάση για ζωή, που δεν είχε ανάγκη τον ήλιο,
μόνο νερό και θερμότητα.
Αυτό το πάρτι συνεχίζεται για δισεκατομμύρια χρόνια.
Και θα συνεχιστεί άλλα τόσα. Είναι ανεξάρτητο από εμάς.
Ο ήλιος θα μπορούσε να χαθεί αύριο κι αυτά δεν θα νοιάζονταν.
Η εξερεύνηση και ανακάλυψη τέτοιων οικοσυστημάτων,
που μπορεί να μην εξαρτώνται από την ενέργεια του ήλιου,
ανοίγει δρόμους για την έρευνα για ζωή κάπου αλλού.
Όπου βρήκαμε υγρό νερό στη Γη, βρήκαμε ζωή.
Αυτό είναι εδραιωμένο.
Αν βρούμε υγρό νερό αλλού στο ηλιακό σύστημα, θα βρούμε και ζωή;
Δεν θα το μάθουμε αν δεν αρχίσουμε την έρευνα.
Μάλιστα, η NASA θα στείλει διαστημόπλοιο στους παγωμένους δορυφόρους του Δία.
Με 40 μέτρα μήκος, θα είναι μεγαλύτερο από κάθε άλλο.
Ο πυρηνικός αντιδραστήρας του θα τροφοδοτεί κινητήρες ιόντων και ραντάρ.
Έτσι θα μελετήσουμε τον πάγο στους τρεις μεγαλύτερους δορυφόρους του Δία.
Πρώτα θα μελετήσουμε την Καλλιστώ και μετά τον Γανυμήδη.
Και είναι αλλόκοτοι, οι μεγαλύτεροι από τους 61 δορυφόρους του Δία.
Ο φλοιός και των δύο είναι από αρχαίο πάγο και βράχους
που μπορεί να κρύβουν ωκεανούς μίλια κάτω απ' την επιφάνεια.
Πιο πέρα είναι η Ηώ, ένας δορυφόρος από φωτιά, όχι πάγο.
Η τροχιά της είναι εκκεντρική και παραμορφωτική.
Αυτή η έντονη παλιρροϊκή κίνηση έλκει τον δορυφόρο,
παράγοντας τριβή στον πυρήνα η οποία γίνεται θερμότητα
που τροφοδοτεί τα μεγαλύτερα ηφαίστεια του ηλιακού συστήματος.
Υπάρχουν διαρκείς εκρήξεις, ποτάμια από λάβα
και ηφαιστειακοί πίδακες που εκτοξεύονται στο διάστημα.
Αλλά το διαμάντι του συστήματος του Δία όσον αφορά την έρευνα για ζωή
είναι ο δορυφόρος Ευρώπη, όπου φωτιά και πάγος είναι σε τέλεια αρμονία.
Οι επιστήμονες είναι σχετικά σίγουροι
ότι πέρα απ' το παγωμένο περίβλημά του υπάρχει ένας υγρός ωκεανός,
με όγκο διπλάσιο από όλων των ωκεανών της Γης μαζί.
Και εδώ η παλιρροϊκή θερμότητα εμποδίζει το νερό να παγώσει.
Και ίσως να παρέχει ενέργεια για ύπαρξη ζωής.
Το ίδιο είδος ζωής που βρίσκουμε στα φρεάτια του βυθού στη Γη.
ΛΕΚΑΝΗ ΓΚΟΥΑΪΜΑΣ ΥΦΑΛΟΡΑΧΗ ΕΙΡΗΝΙΚΟΥ
2.100 ΜΕΤΡΑ
Βλέπεις όλα αυτά τα κίτρινα, τα λευκά και τα πορτοκαλί;
Είναι μια πελώρια αποικία μικροβίων.
Ολόκληρες εκτάσεις από στρώματα βακτηριδίων.
Εδώ κοίτα. Αυτό είναι μια ματιά πίσω στον χρόνο.
Ναι, πριν από δύο δισεκατομμύρια χρόνια.
Από τη δημιουργία των ωκεανών υπάρχουν υδροθερμικά φρεάτια.
Μπορεί από μέρη σαν αυτό να ξεκίνησε η ίδια η ζωή.
Να πάρουμε δείγμα από την επιφάνεια, ίσως και λίγο απ' το ίζημα από κάτω.
Τέλεια. Ωραίο δείγμα.
Φαίνονται τα μικρά νημάτια που δημιουργούν το στρώμα.
Τα ακραιόφιλα είναι οργανισμοί που αναπτύσσονται
σε ακραίες τιμές θερμοκρασίας και πίεσης και ακτινοβολίας.
Σε περιβάλλοντα θανατηφόρα για εμάς.
Αυτά τα μικρόβια ξεπερνούν πολύ οτιδήποτε θα μπορούσε να συλλάβει η φαντασία μας
από τότε που αρχίσαμε να μελετάμε πού μπορεί να βρούμε ζωή.
Αν βρούμε κάτι στον δορυφόρο Ευρώπη, μάλλον θα είναι σαν αυτό.
Οπωσδήποτε.
Αν είναι να ψάξουμε για ενδείξεις ζωής σε άλλο πλανήτη,
πρέπει πρώτα να ψάξουμε για ζωή στον δικό μας. Αυτό το δείγμα έχουμε.
Η Παμ Κόνραντ είναι από τις παλαιότερες αστροβιολόγους.
Προέρχεται από το Εργαστήριο Αεριοπροώθησης
και ξέρει πώς να κάνει διασκεδαστική την επιστήμη.
Όπως όταν ήσουν μικρός και έκανες ότι ήσουν σε υποβρύχιο.
Αυτό ήταν.
Πόσο ωραίο είναι αυτό; Καλύτερο από εκείνη την κούτα.
ΛΕΚΑΝΗ ΓΚΟΥΑΪΜΑΣ ΥΦΑΛΟΡΑΧΗ ΕΙΡΗΝΙΚΟΥ
2.100 ΜΕΤΡΑ
Τόλια, δες μήπως μπορείς να ανέβεις σιγά-σιγά εδώ.
Είναι σαν τον Πλανήτη Μανιτάρι. Μοιάζει ακριβώς σαν μανιτάρι.
Είναι θαυμάσιο. Είναι σαν καθρέφτης.
Το καυτό νερό σχηματίζει μια επιφάνεια.
Αυτό είναι πολύ πρώτο.
Βλέπεις τα βακτήρια που μεγαλώνουν δίπλα στο θερμό ρεύμα;
Τα βλέπω.
Είναι στρώματα βακτηριδίων.
Μόρια που βρέθηκαν σε οργανισμούς λάμπουν κάτω από υπεριώδες λέιζερ.
-Είναι καλά εδώ για μέτρηση φθορισμού; -Είναι τέλειο μέρος γι' αυτό.
Το εργαλείο ανίχνευσης ζωής σχεδιάστηκε έτσι
ώστε να το στρέφουμε κάπου και να λέμε:
"Μάλιστα. Υπάρχουν ενδείξεις ζωής εκεί πέρα".
Σβήνω τα φώτα.
Θα αρχίσω τώρα τη μέτρηση. Έτοιμοι... Πάμε.
Τα λέιζερ σε λειτουργία.
Έχουμε ισχυρό σήμα εδώ. Έχουμε 14.000 μονάδες στο υπεριώδες.
Πολύ ενδιαφέρον, δόκτορα. Αλλά είναι ζωή;
Σίγουρα υπάρχει οργανική ύλη.
Είναι σημαντικό να μελετήσεις τα ακραία περιβάλλοντα της Γης
πριν αρχίσεις να ψάχνεις για ζωή στο ηλιακό σύστημα.
ΜΙΡ 2, με λαμβάνεις;
Ακούμε.
Με λένε Κέλι Σνουκ.
Δουλεύω στη NASA. Είμαι πλανητική επιστήμονας.
Ελήφθη.
Μελετώ τη διαδικασία εξερεύνησης.
Ρόβερ 2 και ΜΙΡ 2...
Η δουλειά μου είναι να μάθω πώς να χρησιμοποιώ τη Γη
ως χώρο εκπαίδευσης πριν πάμε σε άλλο πλανήτη.
Έτσι, εδώ έψαχνα για τις αναλογίες.
Τα κατάφερες.
-Είναι στο καλάθι. -Τρίποντο.
Τρίποντο απ' το κέντρο.
Νόμιζα ότι ήταν βακτηρίδια και είπα στον Ανατόλι να μαζέψει μερικά.
Οι πιο πολλοί ήταν στο πλοίο, στη μέση του ωκεανού,
μελετώντας υδροθερμικά φρεάτια ή γυρίζοντας ταινία.
Εγώ ήμουν στον Άρη.
Και όσοι ήταν στον πυθμένα του ωκεανού
βρίσκονταν στην επιφάνεια του Άρη.
Ό,τι κάνουμε στον ωκεανό είναι δέκα φορές πιο δύσκολο απ' όσο πιστεύετε,
και κατεβαίνετε πιστεύοντας ότι θα είναι πολύ δύσκολο.
Οπότε δεν βλέπω την επιφάνεια του Άρη πολύ διαφορετική.
Ελπίζω να υπάρχει χρόνος να καθαρίσουμε τις επικοινωνίες...
Η ομάδα μου συμπεριλάμβανε την αστροναύτη Μέγκαν Μακάρθουρ
από το Διαστημικό Κέντρο Τζόνσον της NASA
και την αστροβιολόγο Τόρι Χόλερ του Ερευνητικού Κέντρου Έιμς.
Εξερευνούσαμε τρόπους με τους οποίους άνθρωποι και τεχνολογίες
θα βελτιώσουν τις ανακαλύψεις που θα κάνουμε στη Σελήνη και στον Άρη.
Ο συνδυασμός επιστήμης και τεχνολογίας,
ιδίως στον βυθό, είναι παρόμοιος με της διαστημικής εξερεύνησης.
Το Ρόβερ είναι σαν σκάφος ατμοσφαιρικής πίεσης στον Άρη,
οπότε το είδαμε σαν ευκαιρία να μάθουμε για το διάστημα.
Συνέχισε, Ρομπέρτο.
Αν βρείτε στρώματα μικροβίων δίπλα στον καπναγωγό...
Αυτό εξαρτάται απ' το πώς θα διαμορφώσουμε τα ΜΙΡ...
Θα μιλούσα στους επιστήμονες της NASA,
θα λάβαινα τα αιτήματά τους για συγκεκριμένα είδη λίθου,
και θα επεξεργαζόμουν τους λίθους για μεταφορά πίσω στη Γη.
Μάλλον είναι γεμάτοι βακτηρίδια.
Αυτό το λευκό υλικό μάλλον είναι θειούχα οξειδωτικά.
Τέτοιες αναλογίες είναι κλειδί για την εξερεύνηση της Σελήνης και του Άρη.
Θα χρειαστούμε βραχίονες χειρισμού, όπως αυτούς στο ΜΙΡ; Μάλλον.
Και πώς θα χειριστούμε τις τεχνικές αναποδιές
που αναμφίβολα θα έχουμε σε μια πλανητική αποστολή;
Ίσως να έχετε σβήσει. Δώστε πάλι ενέργεια.
Ρόβερ 1 και ΜΙΡ 1,
χάσαμε τον δεξιό οριζόντιο προωθητήρα.
Χάσαμε το AC και τις δυνατότητες ελιγμών,
οπότε θα πρέπει να εγκαταλείψουμε.
Κάθε συμβάν εδώ, σχεδιασμένο ή μη, παρέχει δεδομένα προς μελλοντική χρήση.
Μελετώ το πώς οι άνθρωποι αλληλεπιδρούν με την τεχνολογία
που τους επιτρέπει να επιτύχουν τις αποστολές τους.
Κάποια πολύ είναι απλά, αλλά στο διάστημα και στον βυθό τίποτα δεν είναι απλό.
Ναι!
Θα μπει; Όχι.
-Δεν μπορείς να το στρίψεις; -Είναι στο χείλος.
Μπορεί να το βάλει μέσα. Θα στρίψεις το κουτάλι;
-Είναι μέσα; -Ένα κομμάτι μπήκε μέσα.
Ωραία. Το πέτυχες. Ένα έξω, ένα μέσα.
Όσο καλύτερα ενσωματώσουμε την τεχνολογία στα συστήματά μας,
τόσο πιο αποτελεσματικά θα εξερευνήσουμε το ηλιακό σύστημα.
-Σαν να είμαι σε διαστημόπλοιο. -Ορίστε;
-Νιώθω σαν σε διαστημόπλοιο. -Μα είσαι.
Είσαι στο καλύτερο διαστημόπλοιο του κόσμου
για εξερεύνηση του πλανήτη.
Η εμπειρία των ανθρώπων μέσα στο βαθυσκάφος
μας ενδιαφέρει περισσότερο.
Η κόμμωση της Μαρτζ Σίμσον.
Δεν είναι μόνο τα μηχανήματα,
αλλά η επικοινωνία ανάμεσα σε ανθρώπους και ρομπότ,
γιατί ο επιστήμονας είναι η διασύνδεση μεταξύ τεχνολογίας
και του αντικειμένου μελέτης μας.
Θέλω να έλθετε προς τα δεξιά,
γιατί από εδώ δεν παίρνουμε καλή εικόνα.
Και το ρεύμα δεν βοηθάει.
Εντάξει. Δεν θα είχε πλάκα αν ήταν εύκολο, σωστά;
-Τι είναι αυτό το ψάρι; -Είναι μεγάλο. Μη φοβάσαι.
Αν θέλεις, μπορείς να πάρεις δείγμα από αυτές τις μικρές θειούχες πέτρες.
Τεχνολογικά, είναι πολύ δύσκολο
να συλλέξεις μια πέτρα απ' τον βυθό και να τη βάλεις στο εξάρτημα συλλογής.
Αυτό μας ενδιαφέρει.
Πώς θα τα καταφέρουν οι άνθρωποι σ' ένα δύσκολο περιβάλλον;
Έχουμε ρεύματα. Έλα, γράπωσέ τη.
Την έπιασε.
Κράτα τη, μωρό μου.
Αν και δύσκολα, τα κατάφερες. Πήγαινέ τη στον μεταφορέα.
Μια δουλειά που στη Γη θέλει λίγα λεπτά, στον Άρη θέλει ώρες.
Κάθε βήμα είναι μια πρόκληση.
Τώρα πήγαινε λίγο δεξιά. Περίπου πέντε εκατοστά ακόμη.
Δεν μπορούμε να στείλουμε 150 άτομα στον Άρη αμέσως. Θα στείλουμε έξι.
Αυτοί θα είναι υπεύθυνοι για την εξερεύνηση στην επιφάνεια.
Κάτι σαν πληρεξούσιοι των χιλιάδων που ενδιαφέρονται για την αποστολή.
Ο Άρης είναι προφανώς το πρώτο μέρος να ψάξεις για ζωή,
γιατί Γη και Άρης μοιράζονται παρόμοια ιστορία άφθονου νερού.
Και το πιο σημαντικό στοιχείο της ζωής όπως την ξέρουμε είναι το νερό.
Ο Άρης που βλέπετε σήμερα είναι άνυδρος, παγωμένος και νεκρός.
Αλλά αν πηγαίνατε πίσω στο παρελθόν, δεν ήταν έτσι.
Αν η ζωή αναπτυσσόταν στον Άρη και γινόταν μια αρκετά ισχυρή σύγκρουση...
με βάση όσα ξέρουμε τώρα για τα ακραιόφιλα,
πιστεύουμε ότι η ζωή θα επιζούσε σε ένα ταξίδι από τον Άρη στη Γη, μέσα σε βράχο.
Υπάρχει πιθανότητα η ζωή να συνεχιστεί μετά από τόσο μακρινό ταξίδι.
Μπορεί να είμαστε όλοι Αρειανοί, ή και από εντελώς άλλο ηλιακό σύστημα.
Σηκώστε το χέρι αν θα θυσιάζατε δέκα χρόνια για να πάτε στον Άρη.
-Εγώ θα πήγαινα. -Βέβαια.
Πώς θα έπειθες τον άντρα σου να σε αφήσει να πας;
"Αγάπη μου, θα είναι μόνο για πέντε χρόνια.
Θα σου γράφω κάθε μέρα".
Δύσκολη ερώτηση αυτή.
Είναι αστείο, γιατί μόλις μου έκανες την ερώτηση,
σήκωσα το χέρι χωρίς να σκεφτώ τις συνέπειες, τη ζωή στο σπίτι μου.
Τον άντρα μου, τη γάτα μου, τους γονείς μου... τη γάτα μου.
Νομίζω ότι θα έλεγε "Πήγαινε".
Γιατί όλοι μας έχουμε το μικρόβιο του εξερευνητή
κι αν κάποιος που αγαπάμε έχει την ευκαιρία να εξερευνήσει,
νομίζω ότι θα με πίεζε να πάω.
Όταν είσαι στο "Κέλντις" για σχεδόν έναν μήνα,
είναι πανεύκολο να προσποιηθείς ότι πηγαίνεις προς τον Άρη.
Είσαι μακριά απ' όσα ξέρεις, σ' ένα μέρος με τα ίδια άτομα,
που σας ενώνουν τα ίδια επαγγελματικά ενδιαφέροντα.
Ήρθαν για να εξερευνήσουν και να κάνουν επιστήμη.
Οι Ρώσοι είναι επινοητικοί. Μας έδειξαν τα εργαλεία συλλογής τους.
Έχουν ένα εργαλείο για κάθε τι που θέλεις.
Κάποια είναι έξυπνα. Ή απλά όπως το δοχείο του Νικολάι,
που πρόκειται για μια κατσαρόλα που κλέψαμε απ' τον μάγειρα.
Είναι κάτι που λατρεύω να αποτελώ μέρος του.
Μπαίνουμε στην κουλτούρα τους και βλέπουμε πώς δουλεύουν.
Είναι ένα εκπληκτικό περιβάλλον για να δουλεύεις.
Μου αρέσει λόγω του τρόπου που ενώνει τους ανθρώπους.
Το... γεύμα σου;
Αυτή η εξερεύνηση αποτύπωσε αυτό το πνεύμα σε μεγάλο βαθμό.
Η ιδέα να κάνεις κάτι πραγματικά δύσκολο,
και το πώς οι άνθρωποι συνεργάζονται για να επιτύχουν κάτι τέτοιο.
Ο τρόπος που επικοινωνούν μεταξύ τους.
Όχι, μπροστά.
Άστα λα βίστα, μωρό μου.
Ο Βίκτορ έκανε εξάσκηση.
Στους Ρώσους μ' αρέσει που συνδυάζουν παιχνίδι και εργασία.
Έμαθα ρωσικά στο κολέγιο, για να δουλέψω στο διαστημικό τους πρόγραμμα.
Και το "Κέλντις" είναι πολύ καλό ανάλογο ενός κέντρου διαστημικής εκτόξευσης.
Και κατανόησα αυτό που πάντα λένε όλοι οι αστροναύτες,
όταν λένε ότι οι τεχνικοί και οι μηχανολόγοι
είναι οι αληθινοί ήρωες που φροντίζουν να μείνεις σώος.
Αυτή η αποστολή αποτύπωσε αυτό το πνεύμα σε μεγάλο βαθμό.
Εκκίνηση.
Όσο ήμασταν στη θάλασσα, δύο αποστολές ήταν ήδη στον δρόμο για τον Άρη.
Το "Spirit" μπήκε στην ατμόσφαιρα του Άρη με 20.000 χιλιόμετρα την ώρα.
Το "Opportunity" έφτασε μερικές εβδομάδες αργότερα.
Η προσγείωση και των δύο ήταν δοκιμασία για τα νεύρα όλων.
Τρέχον υψόμετρο περίπου 25.000 πόδια...
Κινούμαστε με 278 χλμ. την ώρα. Πλησιάζουμε την οριακή ταχύτητα.
Ανιχνεύτηκε αποκόλληση.
Δεν υπάρχει σήμα για την ώρα.
Σταθμοί ανίχνευσης διαστήματος στην Καμπέρα αναζητούν πρωτεύον σήμα.
Παιδιά, είμαστε στον Άρη.
Εφοδιασμένη με κάμερες υψηλής ευκρίνειας
και πληθώρα γεωλογικών και χημικών επιστημονικών εργαλείων,
η αποστολή στον Άρη είχε έναν σαφή σκοπό:
να βρει ενδείξεις ύπαρξης νερού στο παρελθόν του Άρη,
όταν οι συνθήκες ίσως να ήταν πιο ευνοϊκές για τη ζωή.
Μπορείς να μάθεις πολλά από μια πέτρα, αν ξέρεις πώς να ρωτήσεις
και ξέρεις πού να κοιτάξεις.
Από τα δύο, το "Opportunity" πέτυχε διάνα.
Το αρχαίο υπόστρωμα ήταν γεμάτο με αιματίτη,
ένα σιδηρούχο ορυκτό που συνήθως σχηματίζεται από αντίδραση με υγρό νερό.
Έπειτα ανιχνεύτηκε γιαροσίτης,
ένα ορυκτό που υποδηλώνει εμποτισμό σε όξινο επιφανειακό νερό
ή σε περιβάλλον θερμών πηγών, σαν το Πάρκο Γελοουστόουν.
Άλλες ενδείξεις ήταν τα κοιλώματα όπου κρύσταλλοι άλατος ίσως είχαν διαλυθεί,
και κυματιστοί σχηματισμοί ιζημάτων, που υποδείκνυαν ελεύθερη ροή νερού
επί χιλιάδες χρόνια.
Και μετά ήταν τα "μούρα". Μικροσκοπικές σφαίρες αιματίτη,
που διαβρώθηκαν από τα πετρώματα και ξεχύθηκαν στην επιφάνεια.
Στη Γη, τέτοιου είδους σφαίρες σχηματίζονται από το νερό με τον καιρό.
Και τα δύο σκάφη επιβεβαίωσαν πού ήταν κάποτε το νερό στον Άρη,
αλλά δεν ήταν εξοπλισμένα να μας πουν αν υπάρχει νερό τώρα.
Αυτή ήταν δουλειά για το Mars Odyssey Orbiter,
που ανίχνευσε τεράστιες ποσότητες παγωμένου νερού,
λίγα μέτρα κάτω από την επιφάνεια και ιδιαίτερα στους πόλους.
Το 2008, ο "Φοίνικας" θα αναδυθεί από τις στάχτες του Polar Lander.
Με εφόδια από εκείνη την αποστολή, θα φτάσει στον βόρειο πόλο του Άρη.
Και για πρώτη φορά,
θα κάνει κάτι παραπάνω από το να ξύσει την επιφάνεια.
Ο "Φοίνικας" θα σκάψει βαθιά στο παγωμένο υπέδαφος
και θα συλλέξει αρειανό ύδωρ για πρώτη φορά.
Όσα μαθαίνουμε για τον Άρη κάνουν την ιστορία πιο συναρπαστική.
Υπάρχουν ενδείξεις νερού και ηφαιστείων στο παρελθόν, η χημεία είναι κατάλληλη.
Όλα τα συστατικά για ζωή είναι εκεί. Γι' αυτό συνεχίζουμε να ψάχνουμε.
Βέβαια, δεν είναι ο μόνος τρόπος που ψάχνουμε για ζωή στο σύμπαν.
Γράφει "Ινστιτούτο SETI" στην μπλούζα και στο λάπτοπ σου.
-Είναι κάπως υπερβολικό. -Εντυπωσιακό. Στέλνεις το μήνυμα.
Μου το έδωσαν.
Συνεργάζομαι με το Ινστιτούτο Αναζήτησης Εξωγήινης Νοημοσύνης.
Το Ινστιτούτο SETI προσπαθεί να ανιχνεύσει σήματα
από μακρινούς πολιτισμούς γύρω από άλλα άστρα.
Για τον λόγο αυτόν, ο Φρανκ Ντρέικ, ένας από τους ιδρυτές,
έγραψε μία ομάδα παραγόντων γνωστή ως Εξίσωση Ντρέικ.
Όπως το κλάσμα των αστέρων γύρω από τους οποίους σχηματίζονται πλανήτες,
το κλάσμα των κατοικήσιμων πλανητών όπου εμφανίζεται ζωή,
και το κλάσμα της ζωής που εξελίσσεται σε νοημοσύνη...
και τελικά προκύπτουν πολιτισμοί που χρησιμοποιούν εργαλεία
και μπορούν να επικοινωνήσουν με άλλους πολιτισμούς στον γαλαξία.
Τελευταίος παράγοντας, η διάρκεια ζωής του νοήμονος πολιτισμού.
Την ίδια ώρα που αναπτύσσουμε τεχνολογία
για να επικοινωνήσουμε με όντα σε μακρινό πλανήτη,
αναπτύσσουμε και τεχνολογία για να αυτοεξοντωθούμε.
Κι αν αυτό συμβαίνει συστηματικά στους πολιτισμούς του γαλαξία,
δεν θα έχουμε μεγάλη τύχη στην έρευνα για ζωή αλλού.
Ας πούμε ότι η δική μου τροποποιημένη Εξίσωση Ντρέικ
λέει ότι είναι πιθανή η ζωή σε κάθε πλανήτη,
κοντά ή μακριά από έναν ήλιο, ή σε κάθε πλανητικό σώμα,
όπως ένας δορυφόρος του Δία, που είχε πάγο γύρω του.
Κι έχει κάποια παλιρροϊκή έλξη από κοντινή πηγή βαρύτητας,
έτσι ώστε να έχει ρευστό πυρήνα και να παράγει θερμότητα,
όπως αυτά τα υδροθερμικά φρεάτια που βλέπουμε.
Αν λέγαμε ότι υπάρχει δέκα, είκοσι ή πενήντα φορές τέτοιος κόσμος,
δεν είναι λογικό να υποθέσουμε ότι όταν μας καλούν από μακριά,
όταν το Ινστιτούτο SETI πιάσει το σήμα, θα είναι από κάποιον
που έσκαψε έξω απ' τον πάγο κι έστησε τον πομπό πάνω στον πάγο;
Στατιστικά, εκεί δεν οδηγούν αυτά που συζητάμε εδώ;
Εδώ υπάρχει μία ατέλεια: οι παγωμένοι κόσμοι είναι κοινοί.
Δεν έχουμε ιδέα γι' αυτό τώρα.
Το ηλιακό μας σύστημα έχει έναν πλανήτη με υγρό νερό και τρεις πιθανές υδρόσφαιρες
που είναι καλυμμένες με πάγο και είναι μακριά απ' τον ήλιο.
Με βάση την εμπειρία μας, είναι αναλογία τρία προς ένα.
Βέβαια. Αλλά ξέρουμε αν κάποιοι απ' αυτούς είναι κατοικήσιμοι;
-Δεν ξέρουμε, αλλά πρέπει να το ψάξουμε. -Σωστά.
Ίσως ανακαλύψουμε ότι σε παγωμένους κόσμους όπως η Ευρώπη
υπάρχει η μεγαλύτερη ποσότητα υγρού νερού στον γαλαξία μας.
Και μάλιστα, εκεί μπορεί να υπάρχει η μεγαλύτερη ποσότητα ζωής.
Ποιος ξέρει;
Αλλά έχει ενδιαφέρον να σκεφτούμε την εξέλιξη της νοημοσύνης
σε ένα σύστημα παγωμένου κόσμου.
Θα εξελισσόσουν σε νοημοσύνη;
Θα αναρωτιόσουν για τον πάτο του παγωμένου φλοιού;
Αρχικά θα επικεντρωθούμε στα μαλάκια και τα καβούρια.
-Μάλιστα. Και χρειάζεσαι μαλάκια... -Θα φτιάξουμε καβουροπαγίδες.
Έτσι ελπίζουμε να παγιδεύσουμε αυτούς τους τύπους.
-Έχεις προτίμηση πού θα μπουν; -Εκεί που υπάρχουν καβούρια.
ΕΝΝΕΑ ΒΟΡΕΙΑ ΥΦΑΛΟΡΑΧΗ ΕΙΡΗΝΙΚΟΥ
3.150 ΜΕΤΡΑ
Η ιστορία των φρεατίων είναι η ιστορία των μικροβίων.
Αυτό είναι. Η βάση της τροφικής αλυσίδας.
Χωράφια βακτηριδίων.
Το υγρό των φρεατίων είναι σαν υγρός ήλιος που παρέχει ενέργεια στην τροφική αλυσίδα.
Μερικά από τα ζώα τρώνε τα βακτηρίδια,
μερικά κυνηγούν αυτά που τρώνε τα βακτηρίδια.
Είναι κάπως αιθέριο, έτσι;
Ποιος να το 'λεγε ότι τα βακτηρίδια είναι όμορφα;
Τα ζώα τρώνε βακτηρίδια, αλλά εδώ συμβαίνει και κάτι άλλο.
Είναι συμβίωση, χορός ζωής μεταξύ διαφορετικών ειδών.
Ζώα των φρεατίων, όπως οι γαρίδες και τα μύδια, έφτιαξαν συμβιωτικές σχέσεις
με μικρόβια που ζουν από τα χημικά στο υγρό των φρεατίων.
Πλησιάζουμε κάτι μεγάλο. Στρώματα μυδιών. Μπίνγκο.
Μελετώ τη μεταβολική και μοριακή φυσιολογία
των μυδιών και των καβουριών που ζουν σε αυτά τα φρεάτια του βυθού.
Επικεντρώνομαι στην αντοχή τους σε μεγάλες εναλλαγές θερμοκρασίας.
Τα μύδια που μελετάμε είναι το γένος Bathymodiolus.
Έχουμε ένα σωρό μύδια εδώ. Το ιδανικό μέρος για να συλλέξουμε.
Το βλέπεις;
Είναι όλων των μεγεθών. Μπορείς να μαζέψεις μικρά;
-Θα μαζέψουμε απ' όλα. -Εγώ χρειάζομαι μικρά.
-Μόνο μικρά; -Μόνο μικρά.
-Μαλίνκι. Αυτό δεν σημαίνει μικρό; -Ναι.
"Κέλντις", εδώ ΜΙΡ1.
Μαζέψαμε ένα σωρό μύδια στο καλάθι μας.
X μείον 487, Y μείον 64.
Μπίνγκο, μωρό μου.
Βρήκες τα καβούρια σου.
Έχουμε καβούρια. Πάρα πολλά. Είναι γεμάτο.
Τα κατάφερες.
Το βιοκουτί είναι κλειστό. Έχουμε τα καβούρια.
-Θέλεις να το ανοίξω; -Ναι.
Ο σύμβουλος διδακτορικού μου είναι ο Τζιμ Τσίλντρες.
Μελετάει τις κοινότητες υδροθερμικών φρεατίων από τα τέλη της δεκαετίας 1970.
Έχει χρόνια εμπειρίας σε τέτοια ακραία περιβάλλοντα.
Το εργαστήριό του είναι από τα λίγα που μπορούν να διατηρούν αυτά τα ζώα
σε περιβάλλον παρόμοιο με αυτό από το οποίο προέρχονται.
Όσο πιο γρήγορα μπορούμε, φέρνουμε τα ζώα στο εργαστήριο,
όπου τα τοποθετούμε σε ειδικό σύστημα συντήρησης.
Το ονομάζουμε "πολυκατοικία".
Τα τοποθετούμε σε αυτά τα μικρά διαμερίσματα,
τα επαναφέρουμε στην πίεση που είχαν όταν συλλέχθηκαν,
και φροντίζουμε να έχουν περιβάλλον με βέλτιστη θερμοκρασία για να επιβιώσουν.
Μετά επιλέγουμε κάποια ζώα για τα πειράματά μας
και τα μεταφέρουμε στο σύστημα υψηλής πίεσης.
Το εν λόγω σύστημα είναι μοναδικό και ιδιαίτερο,
γιατί μπορούμε να χειριστούμε τις περιβαλλοντικές συνθήκες,
και εξετάζουμε τους ρυθμούς μεταβολισμού των ζώων
καθώς αλλάζουμε τις περιβαλλοντικές τους συνθήκες.
Κι αυτή η μελέτη με ενθουσιάζει.
Η μελέτη των μυδιών βοηθά στην κατανόηση της προσαρμογής στη θερμοκρασία
κι αυτό μπορεί να μας βοηθήσει στην υπερθέρμανση του πλανήτη.
Η υπερθέρμανση βάζει σε κίνδυνο τον πλανήτη και τη ζωή όπως τη γνωρίζουμε.
Όχι μόνο κάποια είδη, αλλά όλη την τροφική αλυσίδα, ολόκληρο το οικοσύστημα.
Κάποια στιγμή θα πρέπει να το αντιμετωπίσουμε.
Ασχολήθηκα με τον ωκεανό γιατί αποτελεί μυστήριο για μένα.
Είναι κάτι άγνωστο.
Δεν έχει εξερευνηθεί, δεν έχει κατακτηθεί,
και το εκτιμώ και το σέβομαι αυτό.
-Περίμενες ποτέ ότι θα ήσουν εδώ; -Θεέ μου, όχι.
Αλλά μάλλον αυτός είναι ο δρόμος των ερωτήσεων προς απάντηση
που με οδήγησε σε μια πορεία η οποία κατέληξε εδώ.
Η ερώτηση που προσπαθώ να απαντήσω με οδήγησε στον βυθό του ωκεανού.
Λοιπόν, αρχίζει η συνεδρίαση.
Θα καταδυθούμε στον Λάκκο του Φιδιού.
Οι πιλότοι θα είναι ο Δρ Ανατόλι Σαγκαλέβιτς στο ΜΙΡ 1.
Ο Τζένια Τσερνάγιεφ στο ΜΙΡ 2.
Θα βρούμε μια περιοχή για να δουλέψει το ρομπότ.
Θα ξεκινήσουμε από τη βάση της δομής και θα προσπαθήσουμε να ανέβουμε
μέχρι τους καπναγωγούς, αν γίνεται.
Υποτίθεται ότι δεν υπάρχει πολλή θερμή εκτόνωση στον τοίχο,
αλλά η θερμή εκτόνωση γίνεται κυρίως στην κορυφή, σωστά;
Καλύτερα να σκέφτεστε ότι όπου βλέπετε κάτι μαύρο,
εκεί είναι ένα καμινέτο, ένα καμινέτο από νερό.
Να το ΜΙΡ 1.
Έρχεται μαζί μας.
Είστε στα μισά, οπότε προχωρήστε προς το τοίχωμα.
ΛΑΚΚΟΣ ΦΙΔΙΟΥ ΜΕΣΟΑΤΛΑΝΤΙΚΗ ΥΦΑΛΟΡΑΧΗ
3.500 ΜΕΤΡΑ
Υπάρχει μια πέτρινη κοιλότητα σε σχήμα ελαφοκέρατου, γεμάτη νεαρά Rimicaris.
Ελήφθη.
Αυτήν την κατασκευή περιέγραφε και μπορώ να πλησιάσω κι άλλο.
-Θα πρέπει να τα δείτε τώρα. -Έγινε.
Τα βλέπουμε.
-Διαφέρουν. Έχουν σχέση; -Ναι. Μικρά και ενήλικες.
Οι γαρίδες των φρεατίων, του είδους Rimicaris exoculata,
τρέφονται από τα βακτηρίδια που αναπτύσσονται γύρω τους.
-Βλέπεις αυτό το καβούρι; -Βεβαίως.
Κοίταξέ τα. Τρώνε τα βακτηρίδια που μεγαλώνουν πάνω στον κάβουρα.
Σχεδόν το γράπωσε. Είναι καλυμμένος από βακτηρίδια.
Δεν το ξέρει, αλλά νομίζει ότι η γαρίδα τον τσιμπάει.
Σαν κουνγκ φου με καβούρια στον βυθό.
-Η αποικία των γαρίδων. -Ας τη δούμε.
-Αυτό είναι μαύρος καπνός. -Κοίτα αυτούς τους τύπους.
Δεν το πιστεύω ότι κολυμπάνε μέσα κι έξω απ' αυτόν.
Αχ, καίει.
Αν δεν βράζει αυτά, δεν θα βράσει κι εμάς. Πλησιάζω.
Είσαι τολμηρός.
-Ας φύγουμε από εδώ. -Κάνουμε όπισθεν ολοταχώς.
Τι στην οργή;
-Προσκολλήθηκαν πάνω μας. -Ας μείνουμε μακριά του. Μας επιτίθενται.
Οι γαρίδες τον αγαπάνε. Έχουν πέσει πάνω του.
Οι γαρίδες λάτρεψαν τον Τζέικ. Κοιτάξτε.
Χριστέ μου. Δεν βλέπω ούτε το πτερύγιο.
Βλέπω μόνο γαρίδες.
Θέλουν δωρεάν βόλτα.
Γαρίδες που μας συνοδεύουν.
Είναι εκπληκτικό.
-Γαρίδες βρίσκω παντού. -Όχι τέτοιο είδος.
ΕΝΝΕΑ ΒΟΡΕΙΑ ΥΦΑΛΟΡΑΧΗ ΕΙΡΗΝΙΚΟΥ
3.150 ΜΕΤΡΑ
Τα Riftia, τεράστιοι σωληνοσκώληκες,
είναι χωρίς αμφιβολία οι σταρ των φρεατίων του βυθού,
καθώς και το καλύτερο παράδειγμα συμβίωσης στην πράξη.
Το νερό λάμπει εδώ.
Είμαστε μια χαρά. Αυτό είναι πανέμορφο.
Αυτά τα ζώα δεν έχουν στομάχι. Δεν μπορούν να φάνε.
Εξαρτώνται από ένα σάκο μικροβίων στο σώμα τους,
που παράγει την τροφή τους.
Όταν τα πλησιάζεις πολύ κοντά, βλέπεις εντυπωσιακά πράγματα.
Βλέπεις εκείνον τον τύπο; Μπορούμε να τον πιάσουμε;
Αν το θέλεις. Είμαστε έτοιμοι.
Με το σήμα σου...
-Μάλλον αυτός έρχεται σ' εμάς. -Πάμε.
-Το καβούρι το 'σκασε. Καλή προσπάθεια. -Καλή προσπάθεια.
Είναι πανέμορφα στον βυθό.
Το μακρύ κόκκινο λοφίο είναι σαν βράγχιο.
Συλλέγει οξυγόνο και θρεπτικές ουσίες από το υγρό του φρεατίου.
Το σκουλήκι κρατά το λοφίο του στο ρεύμα,
απομυζώντας θρεπτικές ουσίες που τρέφουν τα βακτηρίδια.
Τα βακτηρίδια μετατρέπουν τα θειούχα χημικά σε τροφή για το σκουλήκι.
Το ερώτημα είναι αν τα βακτηρίδια δουλεύουν για το σκουλήκι
ή το σκουλήκι δουλεύει για τα βακτηρίδια;
Δεν θα τα φανταζόμασταν αν δεν τα βλέπαμε.
Με κάνει να αναρωτιέμαι τι άλλο περιμένει να ανακαλυφθεί.
-Έχεις ωραία δουλειά, Τζένια. -Σ' ευχαριστώ.
Θα μπορούσες να φανταστείς μια τέτοια αποικία στον δορυφόρο Ευρώπη;
Από πού θα προέρχεται το οξυγόνο;
Αν δεν χρειάζονται το φως του ήλιου για το οικοσύστημα,
είναι μόνο χημειοσύνθεση, αλλά χρειάζονται οξυγόνο.
Το οξυγόνο προέρχεται από φωτοσύνθεση εκατομμυρίων ετών.
Δεν παίζει ρόλο πόσο χρόνο θέλει το νερό να το αφομοιώσει.
Το ερώτημα γίνεται: είναι απαραίτητο το οξυγόνο για την ύπαρξη ζωής;
Για τα μεγάλα ζώα, ίσως. Αλλά σε μικροβιακό επίπεδο...
-Θέλουμε να δούμε μεγάλα ζώα. -Θέλουμε μεγάλα.
Δεν θέλουμε να ξοδέψουμε τόσα λεφτά για να βρούμε μικρόβια στο διάστημα.
Τα μικρόβια είναι υπέροχα. Είναι υποτιμημένα.
Δεν είναι καλοί συνομιλητές. Θα ήθελα να δώσω...
Κάτσε να περάσω σ' ένα από τα ωραία κομμάτια με Riftia.
Η ζωή εδώ έγινε εφικτή μέσω της συμβίωσης με τα μικρόβια.
Ζουν από τα βακτηρίδια, αλλά δεν θα τα πρόσφερα στη μαμά μου.
Θα της πρόσφερα, όμως, ένα μπουκέτο Riftia. Είναι πανέμορφα.
Ο Τζιμ έχει δίκιο.
Το οξυγόνο τροφοδότησε την έκρηξη πολυκυτταρικής ζωής στον πλανήτη μας.
Και παρότι η χημειοσύνθεση γίνεται πέρα από το φως του ήλιου μας,
πολλές βιολογικές διαδικασίες απαιτούν ελεύθερο οξυγόνο,
το οποίο παρέχεται από φωτοσύνθεση στην επιφάνεια της Γης.
Από πού μπορεί να προέρχεται το οξυγόνο στον δορυφόρο Ευρώπη;
Η τροχιά του δορυφόρου Ευρώπη είναι μέσα στο τεράστιο μαγνητικό πεδίο του Δία.
Η έντονη ακτινοβολία στέλνει σωματίδια στην επιφάνεια του δορυφόρου
και έχει τη δυνατότητα να μετατρέψει παγωμένο νερό
σε υπεροξείδιο του υδρογόνου και μοριακό οξυγόνο.
Αν υποθέσουμε ότι αυτά τα οξειδωτικά φτάνουν τακτικά στον ωκεανό,
μέσω σχισμών ή συγκρούσεων κομητών,
θα αποτελούσαν ένα ενεργειακό τζακ-ποτ για κάθε μορφή ζωής.
Εδώ υπεισέρχονται πάλι τα υδροθερμικά δείγματα.
Εδώ προσπαθούμε να αναπαράγουμε την επιφάνεια του δορυφόρου Ευρώπη.
Εδώ έχουμε πετρώματα από τα βάθη του ωκεανού.
Να το ετοιμάσουμε για τον θάλαμο. Να πάρουμε λίγο από εδώ.
Ο δορυφόρος Ευρώπη σ' ένα δοχείο.
Αυτό εδώ κάτω είναι ένας θάλαμος με κενό αέρος.
Έχουμε υγρό άζωτο, όπου φτιάχνουμε πάγο
κι αναπαράγουμε το περιβάλλον επιφάνειας του δορυφόρου Ευρώπη.
Εδώ πάνω, έχουμε ένα υψηλής ενέργειας όπλο ηλεκτρονίου,
που αναπαράγει το περιβάλλον ακτινοβολίας του μαγνητικού πεδίου,
αυτού του τρομερά ισχυρού μαγνητικού πεδίου του Δία.
Τι θα συνέβαινε στη ζωή που εκτίθεται σε τέτοιο περιβάλλον;
Βάζουμε σε αυτό το περιβάλλον τα μικρόβια που συλλέξαμε από τα υδροθερμικά φρεάτια
και τα βομβαρδίζουμε με ακτινοβολία υψηλής ενέργειας,
φτιάχνοντας μια "μάντρα" βιολογικών χημικών ενώσεων.
Είναι κάπως συγκρίσιμο με το να πας σε με μια μάντρα αυτοκινήτων εδώ στη Γη.
Βλέπεις ένα τιμόνι, ένα λάστιχο
και ξέρεις ότι σε κάποια φάση ήταν μέρη αυτοκινήτου.
Όταν στείλουμε διαστημόπλοιο στον δορυφόρο Ευρώπη, πρέπει να καταλάβουμε
τις χημικές και μοριακές βιο-υπογραφές που άφησαν πίσω.
Βλέπουμε την ίδια υπογραφή στην επιφάνεια του δορυφόρου Ευρώπη;
Αν ναι, τι σημαίνει αυτό για την κατοικησιμότητα του ωκεανού;
ΜΕΝΕΖ ΓΚΟΥΕΝ ΜΕΣΟΑΤΛΑΝΤΙΚΗ ΥΦΑΛΟΡΑΧΗ
920 ΜΕΤΡΑ
Το Μένεζ Γκουέν είναι ένα υποβρύχιο ηφαίστειο.
Είναι ένα μοναδικό σημείο, γιατί έχει υδροθερμικά φρεάτια
και νερό που λάμπει παντού.
-Θα σκάψουμε αυτό το μέρος; -Αν θα το σκάψουμε, λέει.
Βλέπεις τα καθαρά υγρά.
Είναι λίγο πιο ψυχρά, γιατί εδώ δεν υπάρχει μαύρος καπνός.
Αυτό το μέρος είναι εκπληκτικό, σαν παραμυθένιο.
Το ψυχρότερο καθαρό υγρό των φρεατίων δεν είναι τόσο τοξικό όσο ο καπνός.
Έτσι καταλήγεις να έχεις πολλούς επισκέπτες.
Ακόμη και τυχοδιώκτες θηρευτές.
Κοίτα το λαμπερό νερό που βγαίνει από αυτήν τη δομή.
Θα ήταν σπουδαίο αν μπορούσαμε να πάρουμε δείγματα από εκεί.
-ΜΙΡ 1, εδώ ΜΙΡ 2. -Εδώ ΜΙΡ 1. Ακούμε.
Είμαστε έτοιμοι να βγάλουμε τον Τζέικ.
Φύγαμε.
-Όλα δουλεύουν εντάξει; -Ναι, φαίνονται εντάξει.
Η συνεργασία με τον Μάικ και τον Τζέικ είναι εκπληκτική,
γιατί βλέπεις αυτό το πράγμα ως πρόγονο ενός οχήματος
που ίσως μια μέρα εξερευνήσει ωκεανούς σε άλλους κόσμους.
Μπορείς να πάρεις το δείγμα από τη βάση αυτού του καπναγωγού.
-Φαίνεται πολύ θερμός. -Σαν κορμός που καίγεται. Απίστευτο.
Το περισσότερο υγρό βγαίνει από εδώ κι από εδώ.
-Μπορούμε να πάμε εκεί; -Θα κάνω ό,τι μπορώ.
Είμαστε σε κάποιου είδους μεταγωγικό ρεύμα εδώ.
-Πλησιάσαμε, όπως το ήθελες. -Πρόσεχε.
Φαίνεται σαν να έπεσε σε καμινέτο. Νομίζω ότι το χτύπησε.
Μάικ, κάνε πίσω. Το ρομπότ είναι πάνω στη δέσμη του υγρού.
Μήπως είμαι σε θερμό νερό;
Αλήθεια θέλεις να ξέρεις;
Εντάξει. Φέρε το ρομπότ, Μάικ.
Ήρεμα, τα κατάφερες.
Θα το κάνω όσο πιο γρήγορα μπορώ.
Νομίζω ότι τα καταφέραμε.
Μαζέψαμε το δείγμα. Το πήραμε από τον καπναγωγό.
-Συγχαρητήρια. Πήγαινε να το ασφαλίσεις. -Ελήφθη.
Επιστρέφουμε.
Κοίταξε πώς έγινες... Τζέικ, έγινες χάλια.
Εκτός από μικρή ζημιά εδώ, είναι σε καλή κατάσταση.
Είχε μεγάλη πλάκα. Έντονη στιγμή.
Η κατάδυση με τον Μάικ ήταν πολύ ευχάριστη. Είναι άσος με το ρομπότ.
Χρειάστηκε προσπάθεια για να δουλέψει σωστά το ρομπότ.
Πρέπει να ανέβει. Λίγο ακόμα.
Το ρομπότ έπρεπε να είναι μικρό για να χωράει στο ΜΙΡ.
Έπρεπε να έχει δική του τροφοδοσία ενέργειας.
...στο ουδέτερο και είμαστε έτοιμοι.
Μέσα στο βαθυσκάφος έχω μόνο ένα λάπτοπ κι ένα τζόιστικ.
Η ίνα είναι μοναδική.
Μας επιτρέπει να στέλνουμε παλμούς φωτός προς το όχημα.
Έτσι επικοινωνούμε με το όχημα.
Και μπορούμε επίσης να ελέγξουμε τη μικρή κάμερα.
Το ρομπότ δημιουργεί μια τηλεπαρουσία για εμάς.
Μας επιτρέπει να νιώθουμε σαν να είμαστε έξω απ' το βαθυσκάφος.
-Θα πλησιάσω λίγο ακόμα. -Είναι πανέμορφο.
Δεν έχω δει ποτέ κάτι παρόμοιο.
Τώρα μας βλέπει.
-Σε κυνηγάει. -Άρπαξε τη λαβή.
Με τα πλοκάμια του. Ποιος αρπάζει ποιον;
Ήταν απίστευτο.
Επίτηδες άπλωσε τα πλοκάμια του κατευθείαν στη λαβή.
Δεν έχω ξαναδεί ζώο να έρχεται καταπάνω μας με τέτοιο τρόπο.
Ήταν μια εντυπωσιακή συνάντηση.
Ήταν σαν να έκανα χειραψία με έναν εξωγήινο.
Αυτή ήταν η κορυφαία στιγμή της υποβρύχιας εμπειρίας μου.
Ίσως μια μέρα να εξερευνούμε ωκεανούς σε άλλους πλανήτες.
Το να έχουμε μια ιδέα εξερεύνησης σε ακραίο περιβάλλον στη Γη
ίσως στρώσει τον δρόμο για την εξερεύνηση του δορυφόρου Ευρώπη.
Η εξερεύνηση του δορυφόρου Ευρώπη θα ήταν η υπέρτατη ρομποτική πρόκληση.
Κατά την προσεδάφιση, η ομάδα ελέγχου της αποστολής δεν θα μπορούσε να επέμβει.
Είναι τόσο μακριά, που ακόμη και με την ταχύτητα του φωτός
θα χρειαζόταν πάνω από μία ώρα για να φτάσει μια εντολή στο όχημα.
Είναι πραγματικά μόνο του.
Πρέπει να είναι αρκετά έξυπνο ώστε να αποφύγει κινδύνους
και να βρει ένα καλό σημείο προσγείωσης στον πάγο.
Τώρα πρέπει να διαπεράσουμε τον πάγο.
Χρειάζεται ένα μέσο τήξης, δηλαδή μια τορπίλη πυρηνικής θερμότητας.
Ο πάγος θα μπορούσε να φτάνει από πέντε μέχρι 26 χιλιόμετρα βάθος.
Βδομάδα με τη βδομάδα, θα βυθιζόταν μέσα στον αρχαίο πάγο.
Ώσπου στο τέλος...
Και τι θα γίνει όταν φτάσει την επιφάνεια του ωκεανού;
Χρειαζόμαστε ένα Αυτόνομο Υποβρύχιο Όχημα.
Πρέπει να κατευθύνεται μόνο του στον εξωγήινο ωκεανό.
Η Ευρώπη έχει εσωτερική θερμότητα. Ίσως να έχει και υδροθερμικά φρεάτια.
Αν συμβαίνει αυτό, κι αν η χημεία είναι σωστή...
Θα έχει τεράστιο αντίκτυπο στην ανθρωπότητα
αν βρούμε ζωή σε ωκεανό άλλου κόσμου.
Αλλά για να τη βρούμε, πρέπει να πάμε εκεί.
Και για να πάμε εκεί, πρέπει να συνεχίσουμε το ταξίδι εδώ.
Η εξερεύνηση είναι σαν ένας μυς. Τον ασκείς για να είναι δυνατός.
Κι αν το νερό είναι το κοινό συστατικό για ύπαρξη ζωής,
πρέπει να εφαρμόσουμε στο διάστημα όσα μαθαίνουμε εδώ στους ωκεανούς,
δίνοντας στους επιστήμονες την εμπειρία στο νερό,
όπου κι αν βρίσκεται αυτό.
Η ανακάλυψη ζωής στα φρεάτια δείχνει
ότι η φύση έχει να μας μάθει πιο πολλά απ' όσα φανταζόμαστε.
Αλλά αναρωτιέμαι, πώς να είναι η εξερεύνηση ωκεανού σε άλλο κόσμο;
-Κάνε κράτει. -Κράτει.
Σταθερά εδώ.
Μπορεί να αλλάξει εντελώς τον ορισμό μας για τη ζωή.
Ας δούμε τι κάνουν.
Ακριβώς στον στόχο.
Χιούστον, εδώ "Endurance". Φτάσαμε στις συντεταγμένες
κι έχουμε νέους φίλους.
Ποιος ξέρει τι είναι εκεί έξω;
Οπότε, πρέπει να πάμε.